0 based on 7 reviews
12th August 2018
انا عندى مشكلة كبيرة جدا المطبخ القطع فيه حاجات ناقصة و مخبطة و المهندس المسؤل بكلمه يقولى انا بلغت بالحاجات الناقصة اكلم التركيبات يقولولى لا دا مبلغنا بحاجات تانية خالص فى حاجات زى الرخام قررت الغيها لان النوع الى اتفقنا عليه مسؤل الرخام قالى مش موجود روحت علشان اعمل تسوية بالمبلغ الفرق حتى الان لم يرد علينا احد مش عارف اكلم مين عاوز مسؤل يكون قلبه على قبنورى اكلمه يحل المشكلة انا استلمت المطبخ من 15 يوم و حتى الان مش عارف استعمله ارجوا الرد لو سمحتم و انا متاكد ان الشركة محترمة جدا و لا يمكن يرضيها العك دا!
25th November 2017
شركه سيئة لا بتعرفوا تخدوا مقايسات ولا أي حاجه ولا مواعيد ولا أي حاجه خالص عايزين فلوس وخلاص من اوحش الشركات اللي شوفتها خصوص فرع عباس العقاد!
5th January 2012
بجد من قبنورى مش هاتقابلك اى مشكلة فى انك تختار التصميم اللى على ذوقك لانه فعلا فيه كل الاذواق و الاشكال و بصراحة هما اول ناس دخلوا فى مصر فكرة الخشمنيوم اللى هى عبارة عن شكل و جمال الخشب بس مع نظافة الالومنيوم و بصراحة دة فعلا فكرة حلوة جدا لان الخشب اللى كان فى المطبخ كان بيتأثر من المياة و كمان كان فيه مشاكل تانية يعنى مثلا كان ممكن الخشب يجيب حشرات و كدة . وبصراحة فعلا قبنورى بتعمل الومنيوم فعلا بيمنع الدوشة و التراب فى نفس الوقت مع الشكل الحلو يعنى فعلا هناك عند قبنورى هتنبهر بالمعروضات اللى عندهم .
4th January 2012
انا بقى مقافل عندى البلكونات من قبنورى بجد ذوق الالومنيوم بجد ذوق عالى جدا فى كل حاجه بتعملها قبنورى وبالذات المطابخ ادخل كدة اى معرض لقبنورى وشوف بس تصميم الديكورات الخاصه بالمطابخ والتقفيل الخيالى والقطاعات المستخدمه والحوائط الستائريه واشكال الالومنيوم على حسب الاختيار اختيار اكثر من رائع فى كل حاجه عندهم مهندسين مصممين حاجه تحفه بيستخدم فى كل الفنادق والفيلات والقصور حاجه لا يوجد لها منافسه فى اى مكان فى مصر واسعرها متغيره فى اللى يناسب اى حد ولو عاوز تعمل اى حاجه اختار قبنورى واطمئن من كل اشكلها وحجمها والتنفيذ فى وقت قصير جدا.
11th December 2011
قبنوري دي اكبر واول شركة كانت بتشتغل في الالومنيوم في مصر وبجد هما مبدعين في مجالهم ودلوقتي توسعوا جدا في صناعات الالومنيوم وبقة فيه مصانع كبيرة مشغلة الاف العمال بتقلدهم وده يوضح قد ايه الشركة دي شركة كبيرة ومحترمة وشركة قبنوري بدأت بالنوافذ والتندات والشبابيك وواحدة واحدة بدأت تتطور نفسها وبدأت تدخل عالم تصميم الادوات المكتبية وتجهيز المكاتب ومعجبينهم بصراحة في تزايد مستمر في كل انحاء مصر لأنهم شركة محترمة جدا وخاماتهم ممتازة وبيهتموا جدا برضاء العميل وراحته وبيوفروا افضل اسعار في مصر علشان كده الناس بتثق فيهم وبتحبهم.
6th November 2011
احلى شركات تصنيع وتصميم المطابخ على اكمل وجه وعلى احسن خامه من الالومنيوم وغيرها ودلوقتى اشتهرو بالخشمنيوم الى هو خشب مع الالومينوم يعنى رونق وجمال الخشب ومع نضافه وامان الالمنيوم كتير منا بيعانى من موضوع النمل او اى حاجه بتيجى فى الخشب ده عسر تنضيفه بس دلوقتى مع قبنورى انسى الكلام ده كله مع ارقى واحسن التصمميات بصراحه نزلتو كذا معرض وعجبنى جدا التصميمات بتاعته وكمان اسعاره والوحيد الى اعلاناته تشدك الى هو ضد الميه وضد النار فاكرين الاعلان ده بصراحه شركه كويسه ويعتمد عليها فى المجال ده وبنصح كل واحد بيجهز نفسه دلوقتى انه يجيب مطبخه من هناك علشان يريح باله ويبقى مطمن.
10th February 2011
جت علينا فتره الشتا والجو كان برد جدااا ففكرت انا وزوجى اننا نعمل الوميتال بس نختار نوع حلو ويعيش فسالت كتير من صحابى قالولى عن قبنورى انهم عملو عنده حاجات كتير لبيتهم فروحنا عشان نشوفه لقينا اشكال كتير والواان بصراحه تحفه يعنى مش مجرد اننا هنقفل المكان بس ده هيبقا زى الديكور كمان. وكمان بيحمى الشقة من اى مؤثرات خارجية زى الاصوات لانها بتكون محكمة القفل. والخامة نفسها بتتغسل بسهولة جدا مش زى النوافذ الخشب واللى بتبوظ من المية بسرعة. فيه كمان تشكيلات حلوة للمطابخ والحمامات وتندات للبلكونات تحميها من التراب والمطر والحرارة. بجد الالوان تحفة مش هتلاقيها فى مكان تانى غير قبنورى.
Branches
Send an email to Kabnoury for more information
© 2021 Egypt Yellow Pages Ltd. All Rights Reserved.